               EURÓPAI BIZOTTSÁG
            Brüsszel, 2021.2.5.
            COM(2021) 58 final
            2021/0032(NLE)
            Javaslat
            A TANÁCS HATÁROZATA
            az Európai Unió által az ENSZ Európai Gazdasági Bizottsága keretében működő Járműelőírások Harmonizálása Világfórumon az ENSZ 13., 13-H., 18., 30., 41., 46., 48., 53., 54., 67., 74., 75., 79., 86., 97., 98., 106., 107., 113., 116., 117., 118., 123., 124., 125., 141., 142., 148., 149., 150., 152., 154. és 157. számú előírásának módosításaira irányuló javaslatok, az esemény-adatrögzítőről szóló ENSZ-előírásra irányuló javaslat, a 9. számú GTR módosításaira irányuló javaslat, az R.E.5. számú összevont határozat módosítására irányuló javaslat, az esemény-adatrögzítőről szóló, a gépjárművek jogosulatlan használat elleni védelméről és a jogosulatlan használat elleni védelemre szolgáló berendezés jóváhagyásáról szóló, az indításgátló jóváhagyásáról és egy járműnek az indításgátlója tekintetében történő jóváhagyásáról szóló, a jármű-riasztóberendezés jóváhagyásáról és egy járműnek a jármű-riasztóberendezése tekintetében történő jóváhagyásáról szóló négy új ENSZ-előírásra vonatkozó javaslat, az új, kölcsönös határozatra irányuló javaslat (M.R.4), valamint a 155. és a 156. számú ENSZ-előírás értelmezési dokumentumaira vonatkozó javaslatok tekintetében képviselendő álláspontról

               INDOKOLÁS

               1.A JAVASLAT TÁRGYA

               E javaslat tárgya az Unió által az ENSZ Európai Gazdasági Bizottsága (ENSZ EGB) által működtetett Járműelőírások Harmonizálása Világfórumon (29. munkacsoport) képviselendő – új ENSZ-előírások elfogadásával, a meglévő ENSZ-előírások módosításával, az ENSZ már meglévő globális műszaki előírásának módosításával, egy új, kölcsönösen elfogadott határozattal, valamint egy egységes szerkezetbe foglalt előírás módosításával kapcsolatos – álláspont meghatározásáról szóló határozat.

               2.A JAVASLAT HÁTTERE

               2.1.Az 1958. és az 1998. évi megállapodás

               Az ENSZ Európai Gazdasági Bizottságának (ENSZ EGB) a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodása (1958. évi felülvizsgált megállapodás) továbbá a kerekes járművekről, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodás (párhuzamos megállapodás) olyan harmonizált követelmények kidolgozására irányul, amelyek célja, hogy felszámolják az ENSZ EGB szerződő felei közötti gépjármű-kereskedelem technikai akadályait, valamint biztosítsák, hogy az ilyen járművek nagy fokú biztonságot nyújtsanak, és óvják a környezetet. A megállapodások az EU vonatkozásában 1998. március 24-én, illetve 2000. február 15-én léptek hatályba. Mindkét megállapodást az ENSZ EGB keretében működő Járműelőírások Harmonizálása Világfórum (29. munkacsoport) kezeli.

               2.2. Az ENSZ EGB keretében működő Járműelőírások Harmonizálása Világfórum (29. munkacsoport)

               A 29. munkacsoport egyedülálló keretet kínál a gépjárművekkel kapcsolatos előírások globális összehangolásához. A 29. munkacsoport az ENSZ intézményi keretében működő állandó munkacsoport, amelynek külön megbízatása és eljárási szabályzata van. Globális fórumként működik, ahol az érdekeltek megvitathatják a gépjárművekre vonatkozó előírásokat, valamint az 1958. évi felülvizsgált megállapodás és a párhuzamos megállapodás végrehajtását. Az ENSZ bármely tagállama, illetve az ENSZ tagállamai által létrehozott bármely regionális gazdasági integrációs szervezet teljeskörűen részt vehet a 29. munkacsoport tevékenységében és a 29. munkacsoport által kezelt, gépjárművekről szóló megállapodások szerződő felévé válhat. Az Európai Unió e megállapodások részes fele
                  1
               .

               A 29. munkacsoport minden naptári évben háromszor – márciusban, júniusban és novemberben – tart ülést. Minden ülésen új ENSZ-előírásokat, az ENSZ új globális műszaki előírásait (a továbbiakban: ENSZ-GTR-ek), az 1958. évi felülvizsgált megállapodás alapján elfogadott hatályos ENSZ-előírásokban eszközölt változtatásokat vagy a párhuzamos megállapodás alapján elfogadott hatályos ENSZ-GTR-ekben és -határozatokban eszközölt változtatásokat fogadhatnak el a műszaki fejlődéshez igazodóan. A 29. munkacsoport ülései előtt ezeket a módosításokat a 29. munkacsoport szakosodott kisegítő testületei szakmai szempontból megvitatják.

               Ezt követően a 29. munkacsoport szavaz az elfogadandó előírásokról (az elfogadásra a jelenlévő és az 1958. évi felülvizsgált megállapodás szerinti javaslatokra szavazó részes felek minősített többségével, illetve a jelenlévő és a párhuzamos megállapodás szerinti javaslatokra szavazó részes felek egyhangú szavazatával kerülhet sor).

               Az Unió által az új előírásokkal és GTR-ekkel, azok módosításaival, kiegészítéseivel és helyesbítéseivel, valamint a határozatokkal kapcsolatban képviselendő álláspontot a 29. munkacsoport egyes ülései előtt az EUMSZ 218. cikkének (9) bekezdésével összhangban hozott tanácsi határozat rögzíti.

               2.3.A 29. munkacsoport tervezett jogi aktusa

               A WP.29 a 183. ülésén 2021. március 9. és 11. között elfogadhatja az ENSZ 13., 13-H., 18., 30., 41., 46., 48., 53., 54., 65., 67., 74., 75., 79., 86., 97., 98., 106., 107., 113., 116., 117., 118., 123., 124., 125., 141., 142., 148., 149., 150., 152., 154. és 157. számú ENSZ-előírások módosítási javaslatait, az esemény-adatrögzítőről szóló ENSZ-előírásra irányuló javaslatot, a 9. számú GTR módosításaira irányuló javaslatot, az R.E.5. számú összevont határozat módosítására irányuló javaslatot, az esemény-adatrögzítőről szóló, a gépjárművek jogosulatlan használat elleni védelméről és a jogosulatlan használat elleni védelemre szolgáló berendezés jóváhagyásáról szóló, az indításgátló jóváhagyásáról és egy járműnek az indításgátlója tekintetében történő jóváhagyásáról szóló, a jármű-riasztóberendezés jóváhagyásáról és egy járműnek a jármű-riasztóberendezése tekintetében történő jóváhagyásáról szóló négy új ENSZ-előírásra vonatkozó javaslatot, az új, kölcsönös határozatra irányuló javaslatot (M.R.4), a 155. és a 156. számú ENSZ-előírás értelmezési dokumentumaira vonatkozó javaslatokat, valamint az eseményadatrögzítő teljesítményelemeire vonatkozó iránymutatásra irányuló javaslatot.

               3.AZ UNIÓ ÁLTAL KÉPVISELENDŐ ÁLLÁSPONT

               A 29. munkacsoport működése elősegíti a járművekre vonatkozó szabványok nemzetközi összehangolását. Az 1958. évi megállapodás kulcsszerepet játszik e célkitűzés elérésében, mivel az uniós gyártók annak tudatában alkalmazhatnak egy sor közös típusjóváhagyási előírást, hogy a szerződő felek a nemzeti jogszabályaiknak megfelelőként fogják elismerni a gyártók termékeit. Ez a rendszer tette lehetővé például, hogy a gépjárművek általános biztonságáról szóló 661/2009/EK rendelet több mint 50 uniós irányelvet hatályon kívül helyezzen, és azok helyébe az 1958. évi megállapodás keretében elfogadott vonatkozó előírásokat léptesse.

               Hasonló megközelítést követ az (EU) 2018/858 európai parlamenti és tanácsi rendelet
                  2
               , amely közigazgatási rendelkezéseket és műszaki követelményeket állapít meg minden új jármű, rendszer, alkotóelem és önálló műszaki egység típusjóváhagyására és forgalomba hozatalára vonatkozóan. Az említett rendelet vagy típusjóváhagyási követelmények formájában, vagy az uniós jogszabályok alternatíváiként beépíti az 1958. évi felülvizsgált megállapodás alapján elfogadott előírásokat (a továbbiakban: ENSZ-előírások) az EU típusjóváhagyási rendszerébe.

               Miután a 29. munkacsoport elfogadta az ENSZ-előírások módosításait, illetve új előírásokat fogadott el, és miután az ENSZ EGB ügyvezető titkára értesítette a részes feleket ezekről a jogi aktusokról, hat hónappal később – amennyiben a részes felek blokkoló kisebbséget alkotva nem emelnek kifogást ellenük – a jogi aktusok hatályba léphetnek, és át lehet ültetni őket a részes felek nemzeti jogrendjébe. Az Európai Unióban az átültetés azt követően válik befejezetté, hogy a jogi aktusokat kihirdették az EU Hivatalos Lapjában.

               Ezért meg kell határozni az Unió által képviselendő álláspontot a következő jogi aktusokkal kapcsolatban:

               –az ENSZ 13., 13-H., 18., 30., 41., 46., 48., 53., 54., 67., 74., 75., 79., 86., 97., 98., 106., 107., 113., 116., 117., 118., 123., 124., 125., 141., 142., 148., 149., 150., 152., 154. és 157. számú ENSZ-előírások és az esemény-adatrögzítőről szóló ENSZ-előírás módosítási javaslatai, amelyek a nehéz tehergépjárművek fékéről, az M1 és N1 kategóriájú járművek fékéről, gépjárművek lopásgátlójáról, személygépkocsik, haszongépjárművek, mezőgazdasági járművek és pótkocsijuk, az L kategóriájú járművek gumiabroncsairól, a motorkerékpárok zajkibocsátásáról, a közvetett látást biztosító eszközökről, a világító és fényjelző berendezések gépjárművekbe, L3 kategóriájú járművekbe, mopedekbe és mezőgazdasági járművekbe, LPG-üzemű járművekbe történő beépítéséről, a kormányberendezésről, a járműriasztó rendszerekről, a gázkisüléses fényforrással ellátott fényszórókról, az autóbuszok építésére vonatkozó általános követelményekről, a szimmetrikus tompított fényt kibocsátó fényszórókról, a lopásgátló és riasztórendszerekről, a gumiabroncs gördülési ellenállásáról, a gördülési zajról és nedves tapadásról, az anyagok égési tulajdonságairól, az adaptív fényszórórendszerekről, a személygépkocsik pótkerekeiről, az előre irányuló látómezőről, az abroncsnyomás-ellenőrző rendszerről, a gumiabroncs felszereléséről, a fényjelző berendezésekről, az útmegvilágítási eszközökről, a fényvisszaverő eszközökről, az M1 és N1 kategóriájú járművek fejlett vészfékező rendszereiről, az automatizált sávtartó rendszerről, a könnyűgépjárművekre vonatkozó, világszinten harmonizált vizsgálati és eseményadat-rögzítőről szólnak;

               –az esemény-adatrögzítőről szóló új ENSZ-előírásra irányuló javaslat;

               –a gépjárművek jogosulatlan használat elleni védelméről és a jogosulatlan használat elleni védelemre szolgáló berendezés tekintetében történő jóváhagyásáról szóló új ENSZ-előírásra irányuló javaslat;

               –az indításgátlók jóváhagyásáról és egy járműnek az indításgátlója tekintetében történő jóváhagyásáról szóló új ENSZ-előírásra irányuló javaslat;

               –a jármű riasztórendszerének jóváhagyásáról és egy járműnek a jármű-riasztórendszere tekintetében történő jóváhagyásáról szóló új ENSZ-előírásra irányuló javaslat;

               –a gyalogosok biztonságára vonatkozó 9. számú globális műszaki előírás (GTR) módosítására irányuló javaslat;

               –a fényforrás-kategóriákra vonatkozó egységes előírásokra vonatkozó összevont határozat (R.E.5) módosítására irányuló javaslat;

               –a panoráma-napfénytetőről szóló új kölcsönös határozatra (M.R.4) irányuló javaslat;

               melyekről a 29. számú munkacsoport a 2021. március 9. és 11. között tartandó ülésén fog szavazni. Ezenkívül meg kell határozni az alábbiakkal kapcsolatos uniós álláspontot:

               –a 155. és a 156. számú ENSZ-előírás értelmezésére vonatkozó dokumentumokra irányuló javaslatok.

               Az Európai Uniónak indokolt támogatnia a fent említett jogi aktusokat, mert azok összhangban vannak az Unió belső piaci politikájával a gépjárműipart illetően, és összeegyeztethetők az Unió közlekedés-, éghajlat- és energiapolitikájával. Annak érdekében azonban, hogy az Unió az eseményadatrögzítőről szóló új ENSZ-előírás és annak 01. módosítássorozata mellett szavazhasson, az Európai Bizottság által benyújtott és az átmeneti rendelkezéseket módosító informális dokumentumot az ENSZ-előírás 01. módosítássorozatával együtt kell megvizsgálni. A javasolt módosítás célja, hogy a módosított ENSZ-előírás alkalmazásának kezdőnapját hozzáigazítsa az (EU) 2019/2144 európai parlamenti és tanácsi rendelethez, amely előírja, hogy a járműveket új járműtípusok esetében 2022. július 6-tól, valamennyi jármű esetében pedig 2024. július 7-től esemény-adatrögzítővel kell felszerelni.

               Mindezek a jogi aktusok nagyon kedvező hatással vannak az uniós gépjárműipar versenyképességére és az EU nemzetközi kereskedelmére. A szóban forgó jogi aktusok megszavazása elősegíti a technológiai fejlődést, előnyöket kínál a méretgazdaságosság tekintetében, megakadályozza a belső piac széttagolódását, és biztosítja, hogy az Unió egész területén egységes gépjárműipari szabványok érvényesüljenek.

               Ezzel szemben, mivel az Unió nem alkalmazza a különleges figyelmeztető lámpákra vonatkozó ENSZ-előírás egységes rendelkezéseit, nincs szükség uniós álláspont kialakítására a 29. munkacsoport által vizsgált, a 65. számú ENSZ-előírás módosítására irányuló javaslattal kapcsolatban.

               Az eseményadatrögzítő teljesítményelemeire vonatkozó iránymutatásra irányuló javaslat nem áll készen arra, hogy a WP.29 2021. márciusi ülésén szavazzanak róla, ezért azt a WP.29 szakosodott alárendelt szervében tovább kell tárgyalni.

               E javaslat esetében nincs szükség külső szakértői véleményre. A javaslatot ugyanakkor a „Műszaki Bizottság – Gépjárművek” elnevezésű bizottság megvizsgálja.

               4.JOGALAP

               4.1.
                     Eljárási jogalap

               4.1.1.
                     Alapelvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, melyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  3
               .

               4.1.2.
                     A jelen esetre történő alkalmazás

               A 29. munkacsoport az a testület, amelyben az ENSZ EGB részes felei megvitatják az 1958. évi felülvizsgált megállapodás és a párhuzamos megállapodás végrehajtását.

               A 29. munkacsoport által elfogadandó jogi aktusok joghatással bíró jogi aktusok.

               A tervezett jogi aktusban foglalt ENSZ-előírások kötelező érvényűek lesznek az Unióra nézve, és az ENSZ-GTR-ekkel és -határozatokkal együtt meghatározó módon befolyásolják az uniós szabályozás tartalmát a járművek típusjóváhagyása területén.

               A tervezett jogi aktusok nem egészítik ki és nem módosítják a megállapodás intézményi keretét.

               Ezért a javasolt határozat eljárási jogalapja az EUMSZ 218. cikkének (9) bekezdése.

               4.2.
                     Anyagi jogalap

               4.2.1.
                     Alapelvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.

               4.2.2. A jelen esetre történő alkalmazás

               A tervezett jogi aktus elsődleges célkitűzése és tartalma a jogszabályok közelítését szolgálja. Ezért a javasolt határozat anyagi jogalapja az EUMSZ 114. cikke.

               4.3.
                     Következtetés

               A javasolt határozat jogalapja az EUMSZ 114. cikke, összefüggésben az EUMSZ 218. cikkének (9) bekezdésével.

               2021/0032 (NLE)

               Javaslat

               A TANÁCS HATÁROZATA

               az Európai Unió által az ENSZ Európai Gazdasági Bizottsága keretében működő Járműelőírások Harmonizálása Világfórumon az ENSZ 13., 13-H., 18., 30., 41., 46., 48., 53., 54., 67., 74., 75., 79., 86., 97., 98., 106., 107., 113., 116., 117., 118., 123., 124., 125., 141., 142., 148., 149., 150., 152., 154. és 157. számú előírásának módosításaira irányuló javaslatok, az esemény-adatrögzítőről szóló ENSZ-előírásra irányuló javaslat, a 9. számú GTR módosításaira irányuló javaslat, az R.E.5. számú összevont határozat módosítására irányuló javaslat, az esemény-adatrögzítőről szóló, a gépjárművek jogosulatlan használat elleni védelméről és a jogosulatlan használat elleni védelemre szolgáló berendezés jóváhagyásáról szóló, az indításgátló jóváhagyásáról és egy járműnek az indításgátlója tekintetében történő jóváhagyásáról szóló, a jármű-riasztóberendezés jóváhagyásáról és egy járműnek a jármű-riasztóberendezése tekintetében történő jóváhagyásáról szóló négy új ENSZ-előírásra vonatkozó javaslat, az új, kölcsönös határozatra irányuló javaslat (M.R.4), valamint a 155. és a 156. számú ENSZ-előírás értelmezési dokumentumaira vonatkozó javaslatok tekintetében képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 114. cikkére, összefüggésben annak 218. cikke (9) bekezdésével,

               tekintettel az Európai Bizottság javaslatára,

               mivel:

               (1)A 97/836/EK tanácsi határozattal
                  4
                az Unió csatlakozott az ENSZ Európai Gazdasági Bizottságának (ENSZ EGB) a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához (a továbbiakban: az 1958. évi felülvizsgált megállapodás). Az 1958. évi felülvizsgált megállapodás 1998. március 24-én lépett hatályba.

               (2)A 2000/125/EK tanácsi határozattal
                  5
                az Unió csatlakozott a kerekes járművekről, valamint a kerekes járművekre felszerelhető és/vagy azokon használható berendezésekre és felszerelésekre vonatkozó globális műszaki előírások kidolgozásáról szóló megállapodáshoz (a továbbiakban: párhuzamos megállapodás). A párhuzamos megállapodás 2000. február 15-én lépett hatályba.

               (3)Az (EU) 2018/858 európai parlamenti és tanácsi rendelet
                  6
                közigazgatási rendelkezéseket és műszaki követelményeket állapít meg minden új jármű, rendszer, alkotóelem és önálló műszaki egység típusjóváhagyására és forgalomba hozatalára vonatkozóan. Az említett rendelet vagy típusjóváhagyási követelmények formájában, vagy az uniós jogszabályok alternatíváiként beépíti az 1958. évi felülvizsgált megállapodás alapján elfogadott előírásokat (a továbbiakban: ENSZ-előírások) az EU típusjóváhagyási rendszerébe.

               (4)Az 1958. évi felülvizsgált megállapodás 1. cikke és a párhuzamos megállapodás 6. cikke értelmében az ENSZ EGB keretében működő Járműelőírások Harmonizálása Világfórum (a továbbiakban: 29. munkacsoport) elfogadhat ENSZ-előírások, ENSZ globális műszaki előírások (a továbbiakban: ENSZ-GTR-ek) és ENSZ-határozatok módosításaira irányuló javaslatokat, valamint új ENSZ-előírásokra, ENSZ-GTR-ekre és ENSZ-határozatokra irányuló javaslatokat a járműjóváhagyások területén. Ezen túlmenően az említett rendelkezések értelmében a 29. munkacsoport elfogadhat új ENSZ-GTR-ek kidolgozására, valamint az ENSZ-GTR-ek érvényességének meghosszabbítására irányuló javaslatokat.

               (5)A Világfórum 2021. március 9. és 11. között tartandó 183. ülésén a 29. munkacsoport elfogadhatja az ENSZ 13., 13-H., 18., 30., 41., 46., 48., 53., 54., 67., 74., 75., 79., 86., 97., 98., 106., 107., 113., 116., 117., 118., 123., 124., 125., 141., 142., 148., 149., 150., 152., 154. és 157. számú ENSZ-előírások módosítási javaslatait, az esemény-adatrögzítőről szóló ENSZ-előírásra irányuló javaslatot, a 9. számú GTR módosításaira irányuló javaslatot, az R.E.5. számú összevont határozat módosítására irányuló javaslatot, az esemény-adatrögzítőről szóló, a gépjárművek jogosulatlan használat elleni védelméről és a jogosulatlan használat elleni védelemre szolgáló berendezés jóváhagyásáról szóló, az indításgátló jóváhagyásáról és egy járműnek az indításgátlója tekintetében történő jóváhagyásáról szóló, a jármű-riasztóberendezés jóváhagyásáról és egy járműnek a jármű-riasztóberendezése tekintetében történő jóváhagyásáról szóló négy új ENSZ-előírásra vonatkozó javaslatot, valamint az új, kölcsönös határozatra irányuló javaslatot (M.R.4). Ezenkívül az ENSZ EGB 29. munkacsoportjának (WP.29) el kell fogadnia a 155. és a 156. számú ENSZ-előírás értelmezési dokumentumaira vonatkozó javaslatokat.

               (6)Helyénvaló meghatározni az Unió által a 29. munkacsoportban az említett javaslatok elfogadásával kapcsolatban képviselendő álláspontot, mivel az ENSZ-előírások kötelező érvényűek lesznek az Unióra nézve, és az ENSZ-GTR-ekkel és az egységes szerkezetbe foglalt és kölcsönösen elfogadott határozatokkal együtt meghatározó módon befolyásolják majd az uniós jog tartalmát a jármű-típusjóváhagyás területén.

               (7)A tapasztalatok és a műszaki fejlődés fényében az ENSZ 13., 13-H., 18., 30., 41., 46., 48., 53., 54., 67., 74., 75., 79., 86., 97., 98., 106., 107., 113., 116., 117., 118., 123., 124., 125., 141., 142., 148., 149., 150., 152., 154. és 157. számú előírása, az esemény-adatrögzítőről szóló ENSZ-előírásra irányuló javaslat, valamint az R.E.5. számú összevont határozat által érintett egyes elemekkel vagy tulajdonságokkal kapcsolatos követelményeket módosítani kell vagy ki kell egészíteni.

               (8)Ezenkívül módosítani kell a 9. számú ENSZ-GTR bizonyos rendelkezéseit.

               (9)A műszaki fejlődés lehetővé tétele és a járműbiztonság javítása érdekében négy új ENSZ-előírást kell elfogadni az esemény-adatrögzítőkről, a gépjárművek jogosulatlan használat elleni védelméről és a jogosulatlan használat elleni védelemre szolgáló berendezés jóváhagyásáról, az indításgátló jóváhagyásáról és egy járműnek az indításgátlója tekintetében történő jóváhagyásáról, továbbá a jármű-riasztóberendezés jóváhagyásáról és egy járműnek a jármű-riasztóberendezése tekintetében történő jóváhagyásáról. Ezzel párhuzamosan új M.R.4 kölcsönös határozatot kell elfogadni a panoráma-napfénytetőről.

               ELFOGADTA EZT A HATÁROZATOT:

               1. cikk

               Az ENSZ EGB keretében működő Járműelőírások Harmonizálása Világfórum 2021. március 9. és 11. között tartandó 183. ülésszakán az Unió által képviselendő álláspont az, hogy az e határozat mellékletében felsorolt javaslatok mellett kell szavazni.

               2. cikk

               Ennek a határozatnak a Bizottság a címzettje.

               Kelt Brüsszelben, -án/-én.

                     az elnök

                     a Tanács részéről

                     az elnök

                     (1)

                        A Tanács 97/836/EK határozata (1997. november 27.) az Európai Közösségnek az ENSZ Európai Gazdasági Bizottságának a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához (1958. évi felülvizsgált megállapodás) való csatlakozásáról (HL L 346., 1997.12.17., 78. o.).A Tanács 2000/125/EK határozata (2000. január 31.) a kerekes járművekről, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodás megkötéséről („párhuzamos megállapodás”) (HL L 35., 2000.2.10., 12. o.).

                     (2)

                        Az Európai Parlament és a Tanács (EU) 2018/858 rendelete (2018. május 30.) a gépjárművek és pótkocsijaik, valamint az ilyen járművek rendszereinek, alkotóelemeinek és önálló műszaki egységeinek jóváhagyásáról és piacfelügyeletéről, a 715/2007/EK és az 595/2009/EK rendelet módosításáról, valamint a 2007/46/EK irányelv hatályon kívül helyezéséről (HL L 151., 2018.6.14., 1. o.).

                     (3)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.

                     (4)

                        A Tanács 97/836/EK határozata (1997. november 27.) az Európai Közösségnek az ENSZ Európai Gazdasági Bizottságának a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához (1958. évi felülvizsgált megállapodás) való csatlakozásáról (HL L 346., 1997.12.17., 78. o.).

                     (5)

                        A Tanács 2000/125/EK határozata (2000. január 31.) a kerekes járművekről, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodás megkötéséről („párhuzamos megállapodás”) (HL L 35., 2000.2.10., 12. o.).

                     (6)

                        Az Európai Parlament és a Tanács (EU) 2018/858 rendelete (2018. május 30.) a gépjárművek és pótkocsijaik, valamint az ilyen járművek rendszereinek, alkotóelemeinek és önálló műszaki egységeinek jóváhagyásáról és piacfelügyeletéről, a 715/2007/EK és az 595/2009/EK rendelet módosításáról, valamint a 2007/46/EK irányelv hatályon kívül helyezéséről (HL L 151., 2018.6.14., 1. o.).

    ---documentbreak---

               EURÓPAI BIZOTTSÁG
            Brüsszel, 2021.2.5.
            COM(2021) 58 final
            MELLÉKLET
            a következőhöz:
            Javaslat:A TANÁCS HATÁROZATA
            az Európai Unió által az ENSZ Európai Gazdasági Bizottsága keretében működő Járműelőírások Harmonizálása Világfórumon az ENSZ 13., 13-H., 18., 30., 41., 46., 48., 53., 54., 67., 74., 75., 79., 86., 97., 98., 106., 107., 113., 116., 117., 118., 123., 124., 125., 141., 142., 148., 149., 150., 152., 154. és 157. számú előírásának módosításaira irányuló javaslatok, az esemény-adatrögzítőről szóló ENSZ-előírásra irányuló javaslat, a 9. számú GTR módosításaira irányuló javaslat, az R.E.5. számú összevont határozat módosítására irányuló javaslat, az esemény-adatrögzítőről szóló, a gépjárművek jogosulatlan használat elleni védelméről és a jogosulatlan használat elleni védelemre szolgáló berendezés jóváhagyásáról szóló, az indításgátló jóváhagyásáról és egy járműnek az indításgátlója tekintetében történő jóváhagyásáról szóló, a jármű-riasztóberendezés jóváhagyásáról és egy járműnek a jármű-riasztóberendezése tekintetében történő jóváhagyásáról szóló négy új ENSZ-előírásra vonatkozó javaslat, az új, kölcsönös határozatra irányuló javaslat (M.R.4), valamint a 155. és a 156. számú ENSZ-előírás értelmezési dokumentumaira vonatkozó javaslatok tekintetében képviselendő álláspontról

               MELLÉKLET

                        Az előírás száma

                        Napirendi pont címe

                        A dokumentum hivatkozási száma
                           1

                        13

                        Javaslat a 13. számú ENSZ-előírás 11. módosítássorozatának 18. kiegészítésére

                        ECE/TRANS/WP.29/2021/12

                        13-H

                        Javaslat a 13-H számú ENSZ-előírás 01. módosítássorozatának 2. kiegészítésére

                        ECE/TRANS/WP.29/2021/13

                        18

                        Javaslat a 18. számú ENSZ-előírás 03. módosítássorozatának 04. kiegészítésére

                        ECE/TRANS/WP.29/2021/23

                        30

                        Javaslat a 30. számú ENSZ-előírás 02. módosítássorozatának 23. kiegészítésére

                        ECE/TRANS/WP.29/2021/2

                        41

                        Javaslat a 41. számú ENSZ-előírás új, 05. módosítássorozatára

                        ECE/TRANS/WP.29/2021/3

                        41

                        Javaslat a 41. számú ENSZ-előírás 04. módosítássorozatának 9. kiegészítésére

                        ECE/TRANS/WP.29/2021/4

                        46

                        Javaslat a 46. számú ENSZ-előírás 04. módosítássorozatának 9. kiegészítésére

                        ECE/TRANS/WP.29/2021/19

                        48

                        Javaslat a 48. számú ENSZ-előírás 04. módosítássorozatának 19. kiegészítésére

                        ECE/TRANS/WP.29/2021/28

                        48

                        Javaslat a 48. számú ENSZ-előírás 05. módosítássorozatának 14. kiegészítésére

                        ECE/TRANS/WP.29/2021/29

                        48

                        Javaslat a 48. számú ENSZ-előírás 06. módosítássorozatának 14. kiegészítésére

                        ECE/TRANS/WP.29/2021/30

                        48

                        Javaslat a 48. számú ENSZ-előírás 07. módosítássorozatának 1. kiegészítésére

                        ECE/TRANS/WP.29/2021/31

                        53

                        Javaslat az 53. számú ENSZ-előírás 02. módosítássorozatának 4. kiegészítésére

                        ECE/TRANS/WP.29/2021/32

                        53

                        Javaslat az 53. számú ENSZ-előírás 03. módosítássorozatának 1. kiegészítésére

                        ECE/TRANS/WP.29/2021/33

                        54

                        Javaslat az 54. számú ENSZ-előírás eredeti módosítássorozatának 24. kiegészítésére

                        ECE/TRANS/WP.29/2021/5

                        67

                        Javaslat a 67. számú ENSZ-előírás 03. módosítássorozatának 1. kiegészítésére

                        ECE/TRANS/WP.29/2021/20

                        67

                        Javaslat a 67. számú ENSZ-előírás 02. módosítássorozatának 3. kiegészítésére

                        ECE/TRANS/WP.29/2021/21

                        74

                        Javaslat a 74. számú ENSZ-előírás 01. módosítássorozatának 13. kiegészítésére

                        ECE/TRANS/WP.29/2021/35

                        74

                        Javaslat a 74. számú ENSZ-előírás 02. módosítássorozatának 1. kiegészítésére

                        ECE/TRANS/WP.29/2021/36

                        75

                        Javaslat a 75. számú ENSZ-előírás eredeti módosítássorozatának 19. kiegészítésére

                        ECE/TRANS/WP.29/2021/6

                        79

                        Javaslat a 79. számú ENSZ-előírás 03. módosítássorozatának 4. kiegészítésére

                        ECE/TRANS/WP.29/2021/14

                        86

                        Javaslat a 86. számú ENSZ-előírás 01. módosítássorozatának 3. kiegészítésére

                        ECE/TRANS/WP.29/2021/37

                        97

                        Javaslat a 97. számú ENSZ-előírás 01. módosítássorozatának 9. kiegészítésére

                        ECE/TRANS/WP.29/2021/24

                        98

                        Javaslat a 98. számú ENSZ-előírás 01. módosítássorozatának 10. kiegészítésére

                        ECE/TRANS/WP.29/2021/38

                        98

                        Javaslat a 98. számú ENSZ-előírás 02. módosítássorozatának 2. kiegészítésére

                        ECE/TRANS/WP.29/2021/39

                        106

                        Javaslat a 106. számú ENSZ-előírás eredeti módosítássorozatának 19. kiegészítéstervezetére

                           ECE/TRANS/WP.29/2021/

                        7

                        107

                        Javaslat a 107. számú ENSZ-előírás 09. módosítássorozatára

                           ECE/TRANS/WP.29/2021/

                        26

                        113

                        Javaslat a 113. számú ENSZ-előírás 01. módosítássorozatának 7. kiegészítésére

                           ECE/TRANS/WP.29/2021/

                        40

                        113

                        Javaslat a 113. számú ENSZ-előírás 02. módosítássorozatának 1. kiegészítésére

                           ECE/TRANS/WP.29/2021/

                        41

                        113

                        Javaslat a 113. számú ENSZ-előírás 03. módosítássorozatának 2. kiegészítésére

                           ECE/TRANS/WP.29/2021/

                        42

                        116

                        Javaslat a 116. számú ENSZ-előírás eredeti változatának 08. kiegészítésére

                           ECE/TRANS/WP.29/2021/

                        25

                        117

                        Javaslat a 117. számú ENSZ-előírás 02. módosítássorozatának 13. kiegészítésére

                        ECE/TRANS/WP.29/2021/8

                        118

                        Javaslat a 118. számú ENSZ-előírás 04. módosítássorozatára

                        ECE/TRANS/WP.29/2021/27

                        123

                        Javaslat a 123. számú ENSZ-előírás 01. módosítássorozatának 10. kiegészítésére

                        ECE/TRANS/WP.29/2021/43

                        123

                        Javaslat a 123. számú ENSZ-előírás 02. módosítássorozatának 2. kiegészítésére

                        ECE/TRANS/WP.29/2021/44

                        124

                        Javaslat a 124. számú ENSZ-előírás eredeti módosítássorozatának 2. kiegészítésére

                        ECE/TRANS/WP.29/2021/9

                        125

                        Javaslat a 125. számú ENSZ-előírás 01. módosítássorozatának 3. kiegészítésére

                        ECE/TRANS/WP.29/2021/22

                        141

                        Javaslat a 141. számú ENSZ-előírás új, 01. módosítássorozatára

                        ECE/TRANS/WP.29/2021/10/Rev.1

                        142

                        Javaslat a 142. számú ENSZ-előírás új, 01. módosítássorozatára

                        ECE/TRANS/WP.29/2021/11

                        148

                        Javaslat a 148. számú ENSZ-előírás eredeti módosítássorozatának 3. kiegészítésére

                        ECE/TRANS/WP.29/2021/45

                        149

                        Javaslat a 149. számú ENSZ-előírás eredeti módosítássorozatának 3. kiegészítésére

                        ECE/TRANS/WP.29/2021/46

                        150

                        Javaslat a 150. számú ENSZ-előírás eredeti módosítássorozatának 3. kiegészítésére

                        ECE/TRANS/WP.29/2021/47

                        152

                        Javaslat a 152. számú ENSZ-előírás eredeti változatának 3. kiegészítésére

                        ECE/TRANS/WP.29/2021/15

                        152

                        Javaslat a 152. számú ENSZ-előírás 01. módosítássorozatának 2. kiegészítésére

                        ECE/TRANS/WP.29/2021/16

                        152

                        Javaslat a 152. számú ENSZ-előírás 02. módosítássorozatára

                        ECE/TRANS/WP.29/2021/18

                        154

                        Javaslat a 154. számú ENSZ-előírás eredeti változatának 1. kiegészítésére

                        ECE/TRANS/WP.29/2021/56

                        154

                        Javaslat a 154. számú ENSZ-előírás 01. módosítássorozatának 1. kiegészítésére

                        ECE/TRANS/WP.29/2021/57

                        157

                        Javaslat a 157. számú ENSZ-előírás eredeti változatának 1. kiegészítésére

                        ECE/TRANS/WP.29/2021/17

                        Új ENSZ-előírás

                        Javaslat az eseményadat-rögzítőről szóló új ENSZ-előírásra

                        ECE/TRANS/WP.29/2020/123/Rev.1

                        Új ENSZ-előírás

                        Javaslat az eseményadat-rögzítőről szóló ENSZ-előírás 01. módosítássorozatára

                        ECE/TRANS/WP.29/2021/58,

                        WP29-183-03

                        Új ENSZ-előírás

                        Javaslat a gépjárművek jogosulatlan használat elleni (reteszelőrendszer segítségével történő) védelmére és a jogosulatlan használat elleni védelemre szolgáló berendezés jóváhagyására vonatkozó egységes rendelkezésekről szóló új ENSZ-előírásra

                        ECE/TRANS/WP.29/2021/48

                        Új ENSZ-előírás

                        Javaslat az indításgátlók jóváhagyására és egy járműnek az indításgátlója tekintetében történő jóváhagyására vonatkozó egységes műszaki előírásokról szóló új ENSZ-előírásra

                        ECE/TRANS/WP.29/2021/49

                        Új ENSZ-előírás

                        Javaslat a jármű-riasztórendszerének jóváhagyására és egy járműnek a jármű-riasztórendszere tekintetében történő jóváhagyására vonatkozó egységes rendelkezésekről szóló új ENSZ-előírásra

                        ECE/TRANS/WP.29/2021/50

                        Globális műszaki előírás (GTR) száma

                        Napirendi pont címe

                        A dokumentum hivatkozási száma

                        9

                        Javaslat a 9. számú ENSZ-GTR 3. módosítására

                        ECE/TRANS/WP.29/2021/53,

                        ECE/TRANS/WP.29/2021/54

                        Az előírás száma

                        Napirendi pont címe

                        A dokumentum hivatkozási száma

                        R.E.5

                        Javaslat a fényforrás-kategóriákra vonatkozó egységes előírásokra vonatkozó összevont határozat 6. módosítására

                        ECE/TRANS/WP.29/2021/51

                        M.R.4

                        Javaslat a panoráma-napfénytetőről szóló új kölcsönös határozatra

                        ECE/TRANS/WP.29/2021/52,

                        ECE/TRANS/WP.29/2021/55

                        Egyebek

                        Napirendi pont címe

                        A dokumentum hivatkozási száma

                        Értelmező dokumentum

                        Javaslat a kiberbiztonságról és a kiberbiztonság-irányítási rendszerről szóló 155. számú ENSZ-előírás értelmezési dokumentumára

                        ECE/TRANS/WP.29/2021/59

                        Értelmező dokumentum

                        Javaslat a szoftverfrissítésről és szoftverfrissítés-kezelési rendszerről szóló 156. számú ENSZ-előírás értelmezési dokumentumára

                        ECE/TRANS/WP.29/2021/60

                     (1)

                        Az alábbi táblázatban említett dokumentumok az alábbi weboldalon érhetők el:
                  https://unece.org/transport/events/wp29-world-forum-harmonization-vehicle-regulations-183rd-session


               EURÓPAI BIZOTTSÁG
            Brüsszel, 2021.2.9.
            COM(2021) 47 final
            2021/0026(NLE)
            Javaslat
            A TANÁCS HATÁROZATA
            a klórpirifosznak a környezetben tartósan megmaradó szerves szennyező anyagokról szóló Stockholmi Egyezmény A. mellékletébe való felvételére vonatkozó javaslatnak az Európai Unió nevében történő előterjesztéséről

               INDOKOLÁS

               1.A JAVASLAT HÁTTERE

               •A javaslat indokai és céljai

                  A környezetben tartósan megmaradó szerves szennyező anyagokról szóló Stockholmi Egyezmény (a továbbiakban: az egyezmény) 2004. május 17-én lépett hatályba. Az egyezményt a környezetben tartósan megmaradó szerves szennyező anyagokról szóló Stockholmi Egyezménynek az Európai Közösség részéről való megkötéséről létrejött 2004. október 14-i 2006/507/EK tanácsi határozat
                     1
                   hagyta jóvá, és az Európai Közösség vonatkozásában 2005. február 14-én lépett hatályba. Célja az emberi egészség és a környezet védelme a környezetben tartósan megmaradó szerves szennyező anyagokkal (POP) szemben. Az egyezmény az elővigyázatosság elve alapján keretet biztosít a környezetben tartósan megmaradó szerves szennyező anyagok gyártásának, felhasználásának, behozatalának és kivitelének beszüntetéséhez, ezen anyagok biztonságos kezeléséhez és ártalmatlanításához, valamint egyes ilyen anyagok szándékolatlan kibocsátásának kiküszöböléséhez vagy csökkentéséhez.

                  Az egyezményben, valamint a nagy távolságra jutó, országhatárokon átterjedő levegőszennyezésről szóló 1979. évi egyezményhez csatolt, a 259/2004/EK tanácsi határozattal
                     2
                   jóváhagyott jegyzőkönyvben foglalt kötelezettségvállalásokat az uniós jogban az (EU) 2019/1021 európai parlamenti és tanácsi rendelet
                     3
                   hajtja végre.

                  Az egyezmény 8. cikkének (1) bekezdése értelmében bármely részes fél javaslatot terjeszthet a Titkárság elé valamely vegyi anyagnak az egyezmény A., B. és/vagy C. mellékletébe való felvételére vonatkozóan. A javaslatot ezután a 8. cikk (3) és (4) bekezdésében foglaltak szerint megvizsgálja A Környezetben Tartósan Megmaradó Szerves Szennyező Anyagokat Felülvizsgáló Bizottság (POPRC). A javaslatnak tartalmaznia kell az egyezmény D. mellékletében meghatározott információkat. A POPRC ajánlása alapján a Részes Felek Konferenciája határoz arról, hogy egy anyag bekerül-e az A. (kiküszöbölés), B. (korlátozás) és/vagy C. (szándékolatlan előállítás) mellékletbe. A mellékletek módosításainak elfogadására szolgáló eljárásáról az egyezmény 22. cikke rendelkezik.

                  A klórpirifosz hatóanyag használata az Európai Unióban növényvédőszerekben és biocid termékekben is tilos az 1107/2009/EK európai parlamenti és tanácsi rendelet
                     4
                  , valamint az 528/2012/EU európai parlamenti és tanácsi rendelet
                     5
                   értelmében. Ezenfelül a klórpirifosz más célú felhasználásra nem került regisztrálásra az 1907/2006/EK európai parlamenti és tanácsi rendelet
                     6
                   szerint, ezért az Unióban történő gyártása, illetve forgalomba hozatala gyártónként vagy importőrönként 1 tonna/év mennyiség felett más felhasználásra nem engedélyezett.

                  A rendelkezésre álló információk és a klórpirifosz lényegi tulajdonságaira vonatkozó adatok szerint, amelyeket értékeltek az egyezmény D. mellékletének kritériumai alapján, a klórpirifosz tartósan megmarad a környezetben, ott felhalmozódik, továbbá mérgező (PBT). Emellett a klórpirifosz nagy távolságokra képes terjedni a környezetben (LRT), és olyan távoli területeken is megtalálható, mint az Északi-sarkvidék. Említett tulajdonságaira és terjedési képességére tekintettel a klórpirifosz vélhetően megfelel az egyezmény D. mellékletében foglalt kritériumoknak, ezért a környezetben tartósan megmaradó szerves szennyező anyagnak (POP-nak) kell tekinteni. A teljes értékelés megtalálható a klórpirifosz a Stockholmi Egyezmény A. mellékletébe való felvételére vonatkozó javaslatot kísérő tudományos dokumentációban.

                  Mivel a klórpirifosz hatóanyagként való felhasználását növényvédő szerekben csak a közelmúltban tiltották meg az Unióban, nem zárható ki, hogy a klórpirifoszt exportra még mindig előállítják. Úgy tűnik továbbá, hogy más országokban még mindig előállítanak, használnak és kibocsátanak klórpirifoszt. Mivel e vegyi anyag a környezetben nagy távolságokra képes terjedni, és esetében a környezet és az emberi egészség magas szintű védelmének biztosításához nem elegendőek a nemzeti vagy uniós szinten hozott intézkedések, átfogóbb nemzetközi fellépésre van szükség.

                  A POPRC 2021 szeptemberében esedékes következő ülésére tekintettel helyénvaló, hogy a Bizottság az Unió nevében a klórpirifosznak a Stockholmi Egyezmény A. mellékletébe való felvételére irányuló javaslatot terjesszen az egyezmény Titkársága elé. A javaslatot meg kell vizsgálni az egyezmény szerinti kritériumoknak és eljárásoknak megfelelően, mielőtt a Szerződő Felek Konferenciája határozatot hozna az anyag jegyzékbe vételéről.

               •Összhang a szabályozási terület jelenlegi rendelkezéseivel

                  A javaslat összhangban van a Stockholmi Egyezményt az Unióban végrehajtó (EU) 2019/1021 rendelettel, és hozzájárul annak céljaihoz. Teljes mértékben összhangban áll az emberi egészségnek és a környezetnek a környezetben tartósan megmaradó szerves szennyező anyagokkal szembeni védelmére irányuló célkitűzéssel.

               •Összhang az Unió egyéb szakpolitikáival

                  A javaslat összhangban van az 1107/2009/EK rendelet és az 528/2012/EU rendelet PBT anyagokra vonatkozó általános megközelítésével, mivel mindkét rendelet olyan kritériumokat határoz meg, amelyek elvben nem teszik lehetővé a PBT-nek minősülő anyagok forgalomba hozatalát és felhasználását. A Stockholmi Egyezmény, az (EU) 2019/1021 rendelet és az 1907/2006/EK rendelet közötti koherencia biztosítása érdekében egységes értelmezési nyilatkozat
                     7
                   készült ezek kapcsolatáról a korlátozások és az engedélyezési követelmények tekintetében.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

                  A javasolt tanácsi határozat eljárási jogalapja az EUMSZ 218. cikkének (9) bekezdése, amely az Európai Unió nemzetközi megállapodással – ebben az esetben a Stockholmi Egyezménnyel – kapcsolatos álláspontját meghatározó aktus megfelelő alapja.

                  Az anyagi jogalap az EUMSZ 192. cikkének (1) bekezdése, mivel a Stockholmi Egyezmény értelmében elfogadott intézkedések túlnyomórészt környezetvédelmi célkitűzéseket szolgálnak (például a környezetben tartósan megmaradó szerves szennyező anyagok kiküszöbölését).

               •Szubszidiaritás (nem kizárólagos hatáskör esetén)

                  A környezetben tartósan megmaradó szerves szennyező anyagok globális aggodalomra adnak okot, és az Unióban az (EU) 2019/1021 rendelet hajtja végre a Stockholmi Egyezményt. Mivel az Unió az egyezmény részes fele, helyénvaló, hogy az Unió egy új vegyi anyagot javasoljon felvételre.

               •Arányosság

                  A környezetben tartósan megmaradó szerves szennyező anyagok globális aggodalomra adnak okot, és a Stockholmi Egyezmény célja, hogy megszüntesse e vegyi anyagok gyártását és használatát. Ezért a megfelelő, globális szintű intézkedés biztosítása érdekében arányos lépés a vegyi anyag ezen egyezménybe való felvételére vonatkozó javaslattétel.

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •Konzultáció az érdekelt felekkel

                  A javaslat az (EU) 2019/1021 rendelet tekintetében illetékes hatóságok 22. ülésén, továbbá az Európai Vegyianyag-ügynökség PBT szakértői csoportjának egy ülésen megvitatásra került a tagállamokkal és más érdekelt felekkel, és a beérkezett észrevételeket figyelembe vették.

               •Hatásvizsgálat

                  Hatásvizsgálat elvégzésére nem került sor. A vegyi anyag egyezménybe való felvételére vonatkozó javaslat várhatóan nem jár hatással, mivel úgy tűnik, hogy azt nem használják az Európai Unióban. Ezenfelül ha a POPRC azt állapítja meg, hogy egy vegyi anyag a környezetben tartósan megmaradó szerves szennyező anyag, értékelnie kell az arra vonatkozó lehetséges szabályozási intézkedések hatását a társadalmi-gazdasági információk figyelembevételével.

               •Célravezető szabályozás és egyszerűsítés

                  A javaslat nincs hatással a kereskedelmi tevékenységre, mivel a vegyi anyagot ilyen kontextusban nem használják az Unióban, ezért nem kell mentesíteni a mikrovállalkozásokat, és nem szükséges megállapítani a kkv-kra vonatkozó különleges szabályokat sem. A javaslat nincs hatással az uniós ágazatok versenyképességére vagy a kereskedelemre, mivel az érintett anyag nincs kereskedelmi forgalomban az Unió és harmadik országok között.

               4.KÖLTSÉGVETÉSI VONZATOK

                  A javaslat nincs hatással az uniós költségvetésre.

               5.EGYÉB ELEMEK

               •Végrehajtási tervek, valamint a nyomon követés, az értékelés és a jelentéstétel szabályai

                  Nem szükséges végrehajtási terv, nyomon követés, értékelés vagy jelentéstétel.

               •A javaslat egyes rendelkezéseinek részletes magyarázata

                  A javaslat felhatalmazza a Bizottságot arra, hogy az Európai Unió nevében javasolja a klórpirifosz felvételét a Stockholmi Egyezménybe.

               2021/0026 (NLE)

               Javaslat

               A TANÁCS HATÁROZATA

               a klórpirifosznak a környezetben tartósan megmaradó szerves szennyező anyagokról szóló Stockholmi Egyezmény A. mellékletébe való felvételére vonatkozó javaslatnak az Európai Unió nevében történő előterjesztéséről

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 192. cikke (1) bekezdésére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)Az Európai Közösség 2004. október 14-én a 2006/507/EK tanácsi határozattal
                  8
                jóváhagyta a környezetben tartósan megmaradó szerves szennyező anyagokról szóló Stockholmi Egyezményt (a továbbiakban: az egyezmény).

               (2)Az egyezmény részes feleként az Unió javaslatokat terjeszthet elő az egyezmény mellékleteinek módosítására. Az egyezmény A. melléklete felsorolja azokat a környezetben tartósan megmaradó szerves szennyező anyagokat, amelyeket ki kell küszöbölni.

               (3)A rendelkezésre álló tudományos adatok és vizsgálati jelentések alapján, valamint figyelemmel az egyezmény D. mellékletében megállapított kijelölési kritériumokra, a klórpirifosz rendelkezik a környezetben tartósan megmaradó szerves szennyező anyagok tulajdonságaival.

               (4)A klórpirifosz nem került jóváhagyásra hatóanyagként az 1107/2009/EK európai parlamenti és tanácsi rendelet
                  9
                értelmében, ezért az Unióban nem hozható forgalomba, illetve nem használható növényvédő szerekben. A klórpirifosz nem került jóváhagyásra hatóanyagként az 528/2012/EU európai parlamenti és tanácsi rendelet
                  10
                értelmében sem, ezért az Unióban nem hozható forgalomba, illetve nem használható biocid termékekben. Ezenfelül a klórpirifosz más célú felhasználásra nem került regisztrálásra az 1907/2006/EK európai parlamenti és tanácsi rendelet
                  11
                szerint, ezért az Unióban történő gyártása, illetve forgalomba hozatala gyártónként vagy importőrönként 1 tonna/év mennyiség felett más felhasználásra nem engedélyezett.

               (5)Bár a klórpirifosz használata az Unióban már megszűnt, úgy tűnik, hogy az Unión kívüli területeken a klórpirifoszt továbbra is használják peszticidként, és szétszóródik a környezetben. Tekintettel arra, hogy a klórpirifosz a környezetben nagy távolságokra képes terjedni, és így a környezet és az emberi egészség magas szintű védelmének biztosításához nem elegendőek a nemzeti vagy uniós szinten hozott intézkedések, átfogóbb nemzetközi fellépésre van szükség.

               (6)Az Uniónak ezért helyénvaló javaslatot terjesztenie az egyezmény Titkársága elé a klórpirifosznak az egyezmény A. mellékletébe való felvételére vonatkozóan,

               ELFOGADTA EZT A HATÁROZATOT:

               1. cikk

               Az Unió javaslatot nyújt be a klórpirifosznak (CAS-szám: 2921-88-2, EK-szám 220-864-4) a környezetben tartósan megmaradó szerves szennyező anyagokról szóló Stockholmi Egyezmény (a továbbiakban: az egyezmény) A. mellékletébe való felvételére.

               A Bizottság az Unió nevében az egyezmény Titkársága elé terjeszti a javaslatot az egyezmény D. mellékletében előírt valamennyi információ kíséretében.

               2. cikk

               Ennek a határozatnak a Bizottság a címzettje.

               Kelt Brüsszelben, -án/-én.

                     a Tanács részéről

                     az elnök

                     (1)

                        A Tanács 2006/507/EK határozata (2004. október 14.) a környezetben tartósan megmaradó szerves szennyező anyagokról szóló Stockholmi Egyezménynek az Európai Közösség részéről való megkötéséről (HL L 209., 2006.7.31., 1. o.).

                     (2)

                        Az Európai Parlament és a Tanács (EU) 2019/1021 rendelete (2019. június 20.) a környezetben tartósan megmaradó szerves szennyező anyagokról (HL L 169., 2019.6.25., 45. o.).

                     (3)

                        A Tanács 2004/259/EK határozata (2004. február 19.) a nagy távolságra jutó, országhatárokon átterjedő levegőszennyezésről szóló 1979. évi egyezményhez kapcsolódóan a környezetben tartósan megmaradó szerves szennyező anyagokról szóló jegyzőkönyvnek az Európai Közösség nevében történő megkötéséről (HL L 81., 2004.3.19., 35. o.).

                     (4)

                        Az Európai Parlament és a Tanács 1107/2009/EK rendelete (2009. október 21.) a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről (HL L 309., 2009.11.24., 1. o.).

                     (5)

                        Az Európai Parlament és a Tanács 528/2012/EU rendelete (2012. május 22.) a biocid termékek forgalmazásáról és felhasználásáról (HL L 167., 2012.6.27., 1. o.).

                     (6)

                        Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről (HL L 396., 2006.12.30., 1. o.).

                     (7)

                  http://ec.europa.eu/growth/sectors/chemicals/reach/special-cases_en

                     (8)

                        A Tanács 2006/507/EK határozata (2004. október 14.) a környezetben tartósan megmaradó szerves szennyező anyagokról szóló Stockholmi Egyezménynek az Európai Közösség részéről való megkötéséről (HL L 209., 2006.7.31., 1. o.).

                     (9)

                        Az Európai Parlament és a Tanács 1107/2009/EK rendelete (2009. október 21.) a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről (HL L 309., 2009.11.24., 1. o.).

                     (10)

                        Az Európai Parlament és a Tanács 528/2012/EU rendelete (2012. május 22.) a biocid termékek forgalmazásáról és felhasználásáról (HL L 167., 2012.6.27., 1. o.).

                     (11)

                        Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről (HL L 396., 2006.12.30., 1. o.).


               EURÓPAI BIZOTTSÁG
            Brüsszel, 2021.8.11.
            COM(2021) 469 final
            2021/0263(NLE)
            Javaslat
            A TANÁCS HATÁROZATA
            az Európai Unió által az EGT Vegyes Bizottságban az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban képviselendő álláspontról (Horizont Európa)
            (EGT-vonatkozású szöveg)

               INDOKOLÁS

               1.A javaslat tárgya

               E javaslat tárgya az Unió által az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról szóló vegyes bizottsági határozat tervezett elfogadásával kapcsolatban képviselendő álláspont meghatározásáról szóló határozat.

               2.A JAVASLAT HÁTTERE

               2.1.Az EGT-megállapodás

               Az Európai Gazdasági Térségről szóló megállapodás (a továbbiakban: EGT-megállapodás) egyenlő jogokat és kötelezettségeket biztosít a belső piacon az EGT polgárai és gazdasági szereplői részére. A megállapodás értelmében a négy alapszabadságra vonatkozó uniós jogszabályokat a 30 EGT-tagállam mindegyikében, vagyis az uniós tagállamokban, Norvégiában, Izlandon és Liechtensteinben alkalmazni kell. Ezenfelül az EGT-megállapodás olyan fontos területeken való együttműködésre is kiterjed, mint a kutatás és fejlesztés, az oktatás, a szociálpolitika, a környezetvédelem, a fogyasztóvédelem, az idegenforgalom és a kultúra, amelyek együttesen „kísérő és horizontális politikák” néven ismeretesek. A megállapodás 1994. január 1-jén hatályba lépett. Az Európai Unió a tagállamokkal együtt a megállapodás részes fele.

               2.2.Az EGT Vegyes Bizottság

               Az EGT-megállapodás kezeléséért az EGT Vegyes Bizottság felelős. A Vegyes Bizottság az EGT-megállapodás működésével kapcsolatos véleménycsere fóruma. Határozatait egyhangú döntéssel hozza meg. A Lisszaboni Szerződéssel összhangban az EU részéről az EGT-ügyek koordinációja az Európai Külügyi Szolgálat feladata.

               2.3.Az EGT Vegyes Bizottság tervezett jogi aktusa

               Az EGT Vegyes Bizottság várhatóan elfogadja az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról szóló EGT vegyes bizottsági határozatot (a továbbiakban: a tervezett jogi aktus).

               A tervezett jogi aktus célja az EGT-megállapodás szerződő felei közötti együttműködés kiterjesztése az EGT-tag EFTA-államoknak a Horizont Európa programban való részvételére. A Horizont Európa kutatási és innovációs keretprogram létrehozásáról, valamint részvételi és terjesztési szabályainak megállapításáról, továbbá az 1290/2013/EU és az 1291/2013/EU rendelet hatályon kívül helyezéséről szóló, 2021. április 28-i (EU) 2021/695 európai parlamenti és tanácsi rendeletet
                  1
                és az Európai Innovációs és Technológiai Intézetről szóló, 2021. május 20-i (EU) 2021/819 európai parlamenti és tanácsi rendeletet (átdolgozás)
                  2
                bele kell foglalni az EGT-megállapodásba.

                  Mivel Liechtenstein nem fejezte ki érdeklődését a Horizont Európa programban való részvétel iránt, az EGT Vegyes Bizottság határozattervezete csak Norvégiára és Izlandra vonatkozik.

               Az uniós költségvetési politikával összhangban valamely uniós tevékenységben való részvétel csak akkor valósulhat meg, ha a megfelelő pénzügyi hozzájárulást kifizették. A befizetésre mindazonáltal azt követően kerülhet sor, hogy elfogadták ezt a tanácsi határozatra irányuló tervezetet, valamint benyújtották az EGT-tag EFTA-államoknak az Európai Bizottság által meghatározott összegek befizetésére vonatkozó uniós felhívást.

               A 2021. január 1. és a vonatkozó befizetés közötti időszak áthidalása érdekében ezért a Vegyes Bizottság határozattervezetét 2021. január 1-jétől visszamenőleg is alkalmazni kell. A visszaható hatály nincs hatással az érintett személyek jogaira és kötelezettségeire, valamint tiszteletben tartja a jogos elvárások elvét.

               Az EGT-megállapodás 103. és 104. cikkének megfelelően a tervezett jogi aktus kötelező lesz a felekre nézve.

               3.Az Unió nevében képviselendő álláspont

               A Bizottság benyújtja az EGT Vegyes Bizottság határozattervezetét a Tanácsnak az Unió álláspontjaként történő elfogadásra. A Bizottság reményei szerint mihamarabb elő tudja terjeszteni a határozattervezetet az EGT Vegyes Bizottságban.

               Az EGT Vegyes Bizottság csatolt határozattervezetének tartalma és jellege esetében nem csupán a 2894/94/EK tanácsi rendelet 1. cikkének (3) bekezdése értelmében vett technikai kiigazításról van szó. Az Unió álláspontját ennélfogva a Tanács alakítja ki.

               4.Jogalap

               4.1.Eljárási jogalap

               4.1.1.Általános elvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, amelyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  3
               .

               4.1.2.A jelen esetre történő alkalmazás

               Az EGT Vegyes Bizottságot megállapodás, nevezetesen az EGT-megállapodás hozta létre. Az EGT Vegyes Bizottság által elfogadandó jogi aktus joghatással bíró jogi aktus. Az EGT-megállapodás 103. és 104. cikkének megfelelően a tervezett jogi aktus a nemzetközi jog szerint kötelező érvényű lesz.

               A tervezett jogi aktus nem egészíti ki és nem módosítja a megállapodás intézményi keretét. Ezért a javasolt határozat eljárási jogalapja az EUMSZ 218. cikkének (9) bekezdése, összefüggésben az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikkének (3) bekezdésével.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik csak járulékos jellegű, az EUMSZ 218. cikkének (9) bekezdése szerinti határozatot egyetlen anyagi jogalapra, azaz az elsődleges, illetve döntő jellegű célkitűzés vagy összetevő által megkövetelt anyagi jogalapra kell alapítani.

               Valamely, egyidejűleg több cél elérésére irányuló vagy több elválaszthatatlan és egymáshoz viszonyítva nem járulékos jellegű összetevőt magában foglaló tervezett jogi aktus esetében az EUMSZ 218. cikkének (9) bekezdése szerinti határozat anyagi jogalapját kivételesen a különböző vonatkozó jogalapok fogják képezni.

               4.2.2.A jelen esetre történő alkalmazás

               A javasolt határozat anyagi jogalapjának meg kell egyeznie azon jogi aktus anyagi jogalapjával, amelyet az EGT-megállapodásba belefoglal.

               A „Horizont Európa program” jogalapja az EUMSZ „Ipar” és „Kutatás, technológiai fejlesztés és űrkutatás” címe (173., 182., 183. és 188. cikk).

               Ezért a javasolt határozat anyagi jogalapja a következő rendelkezésekből áll: az EUMSZ 173. cikkének (3) bekezdése, 182. cikkének (1) bekezdése, 183. cikke és 188. cikkének második bekezdése.

               4.3.Következtetés

               A javasolt határozat jogalapja az EUMSZ 173. cikkének (3) bekezdése, 182. cikkének (1) bekezdése, 183. cikke és 188. cikkének második bekezdése, összefüggésben az EUMSZ 218. cikkének (9) bekezdésével és az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikkének (3) bekezdésével.

               5.Költségvetési hatások

                  Norvégiának és Izlandnak pénzügyi hozzájárulást kell nyújtania az Unió költségvetéséhez. A pontos összeget e tanácsi határozatra irányuló tervezet elfogadását követően az EGT-megállapodás rendelkezéseivel összhangban határozzák meg.

               6.A tervezett jogi aktus kihirdetése

               Mivel az EGT Vegyes Bizottság jogi aktusa módosítani fogja az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvét, elfogadását követően helyénvaló kihirdetni az Európai Unió Hivatalos Lapjában.

               2021/0263 (NLE)

               Javaslat

               A TANÁCS HATÁROZATA

               az Európai Unió által az EGT Vegyes Bizottságban az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban képviselendő álláspontról

                  (Horizont Európa)

               (EGT-vonatkozású szöveg)

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 173. cikke (3) bekezdésére, 182. cikke (1) bekezdésére, 183. cikkére, valamint 188. cikke második bekezdésére, összefüggésben annak 218. cikke (9) bekezdésével,

               tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre
                  4
                és különösen annak 1. cikke (3) bekezdésére,

               tekintettel az Európai Bizottság javaslatára,

               mivel:

               (1)Az Európai Gazdasági Térségről szóló megállapodás
                  5
                (a továbbiakban: az EGT-megállapodás) 1994. január 1-jén lépett hatályba.

               (2)Az EGT-megállapodás 98. cikke szerint az EGT Vegyes Bizottság határozhat – többek között – az EGT-megállapodás 31. jegyzőkönyvének módosításáról, amely rendelkezéseket tartalmaz az egyes, a négy alapszabadságon kívül eső területeken folytatott együttműködésre vonatkozóan.

               (3)Az (EU) 2021/695 európai parlamenti és tanácsi rendeletet
                  6
                bele kell foglalni az EGT-megállapodásba.

               (4)Az (EU) 2021/819 európai parlamenti és tanácsi rendeletet
                  7
                bele kell foglalni az EGT-megállapodásba.

               (5)Az EGT-megállapodás (egyes, a négy alapszabadságon kívül eső területeken folytatott együttműködésről szóló) 31. jegyzőkönyvét ezért ennek megfelelően módosítani kell.

               (6)Az Unió által az EGT Vegyes Bizottságban képviselendő álláspontnak ezért az e határozat mellékletében foglalt EGT vegyes bizottsági határozattervezeten kell alapulnia,

               ELFOGADTA EZT A HATÁROZATOT:

               1. cikk

               Az Unió által az EGT-megállapodás (egyes, a négy alapszabadságon kívül eső területeken folytatott együttműködésről szóló) 31. jegyzőkönyvének javasolt módosítására vonatkozóan az EGT Vegyes Bizottságban képviselendő álláspont az e határozathoz csatolt EGT vegyes bizottsági határozattervezeten alapul.

               2. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)

                        HL L 170., 2021.5.12., 1. o.

                     (2)

                        HL L 189., 2021.5.28., 61. o.

                     (3)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.

                     (4)

                        HL L 305., 1994.11.30., 6. o.

                     (5)

                        HL L 1., 1994.1.3., 3. o.

                     (6)

                        Az Európai Parlament és a Tanács (EU) 2021/695 rendelete (2021. április 28.) a Horizont Európa kutatási és innovációs keretprogram létrehozásáról, valamint részvételi és terjesztési szabályainak megállapításáról, továbbá az 1290/2013/EU és az 1291/2013/EU rendelet hatályon kívül helyezéséről (HL L 170., 2021.5.12., 1. o.).

                     (7)

                        Az Európai Parlament és a Tanács (EU) 2021/819 rendelete (2021. május 20.) az Európai Innovációs és Technológiai Intézetről (átdolgozás) (HL L 189., 2021.5.28., 61. o.).

    ---documentbreak---

               EURÓPAI BIZOTTSÁG
            Brüsszel, 2021.8.11.
            COM(2021) 469 final
            MELLÉKLET
            a következőhöz:
            JavaslatA TANÁCS HATÁROZATA
            az Európai Unió által az EGT Vegyes Bizottságban az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban képviselendő álláspontról (Horizont Európa)

               MELLÉKLET

               AZ EGT VEGYES BIZOTTSÁG

                […] HATÁROZATA

               (XXX)

               az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról

               AZ EGT VEGYES BIZOTTSÁG,

               tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,

               mivel:

               (1)Helyénvaló kiterjeszteni az EGT-megállapodás szerződő felei közötti együttműködést, hogy a Horizont Európa kutatási és innovációs keretprogram létrehozásáról, valamint részvételi és terjesztési szabályainak megállapításáról, továbbá az 1290/2013/EU és az 1291/2013/EU rendelet hatályon kívül helyezéséről szóló, 2021. április 28-i (EU) 2021/695 európai parlamenti és tanácsi rendelet
                  1
                beépüljön az EGT-megállapodásba.

               (2)Indokolt kiterjeszteni az EGT-megállapodás szerződő felei közötti együttműködést, hogy az Európai Innovációs és Technológiai Intézet létrehozásáról szóló, 2021. május 20-i (EU) 2021/819 európai parlamenti és tanácsi rendelet (átdolgozás)
                  2
               beépüljön az EGT-megállapodásba.

               (3)Helyénvaló, hogy az EFTA-államok 2021. január 1-jétől kezdődően részt vegyenek az (EU) 2021/695 rendeletből és az (EU) 2021/819 rendeletből eredő tevékenységekben, függetlenül attól, hogy ez a határozat mikor kerül elfogadásra, illetve függetlenül attól, hogy az e határozatra vonatkozó alkotmányos követelmények teljesítéséről – ha van ilyen – 2021. július 10-ét követően érkezett-e értesítés.

               (4)Az EFTA-államokban letelepedett jogalanyoknak jogosultnak kell lenniük az e határozat hatálybalépése előtt kezdődő tevékenységekben való részvételre. Az olyan tevékenységekkel kapcsolatban felmerült költségek, amelyeknek végrehajtása 2021. január 1-jét követően kezdődik, ugyanazon feltételek mellett minősülhetnek elszámolhatónak, mint amelyek az uniós tagállamokban letelepedett jogalanyoknál felmerült költségekre alkalmazandók, feltéve, hogy e határozat az érintett fellépés vége előtt hatályba lép.

               (5)Az EFTA-államok és intézményeik, vállalkozásaik, szervezeteik és állampolgáraik európai uniós programokban való részvételének feltételeit az EGT-megállapodás és különösen annak 81. cikke határozza meg.

               (6)Az EGT-megállapodás 31. jegyzőkönyvét ezért ennek megfelelően módosítani kell annak érdekében, hogy a kiterjesztett együttműködés 2021. január 1-jei kezdettel lehetővé váljon,

               ELFOGADTA EZT A HATÁROZATOT:

               1. cikk

               Az EGT-megállapodás 31. jegyzőkönyvének 1. cikke a következőképpen módosul:

               1.Az (5) bekezdés a következő szöveggel egészül ki:

               „–32021 R 0695: Az Európai Parlament és a Tanács (EU) 2021/695 rendelete (2021. április 28.) a Horizont Európa kutatási és innovációs keretprogram létrehozásáról, valamint részvételi és terjesztési szabályainak megállapításáról, továbbá az 1290/2013/EU és az 1291/2013/EU rendelet hatályon kívül helyezéséről (HL L 170., 2021.5.12., 1. o.).

               Az olyan tevékenységekkel kapcsolatban felmerült költségek, amelyek végrehajtása 2021. január 1-jét követően kezdődik, a vonatkozó támogatási megállapodás vagy támogatási határozat keretében végrehajtott fellépés kezdő időpontjától elszámolhatónak minősülhetnek az azokban meghatározott feltételek szerint, feltéve, hogy az EGT Vegyes Bizottság 2021. […]-i XX/2021 határozata [e határozat] a fellépés vége előtt hatályba lép.

               Liechtenstein mentesül a programban való részvétel és az e programhoz való pénzügyi hozzájárulás alól.”

               2.A (11) bekezdés a) pontjában a „közösségi jogi aktus” szavak helyébe a „közösségi jogi aktusok” szavak lépnek, és a szöveg a következő szöveggel egészül ki:

               „–32021 R 0819: Az Európai Parlament és a Tanács (EU) 2021/819 rendelete (2021. május 20.) az Európai Innovációs és Technológiai Intézet létrehozásáról (HL L 189., 2021.5.28., 61. o.).

               Az olyan tevékenységekkel kapcsolatban felmerült költségek, amelyek végrehajtása 2021. január 1-jét követően kezdődik, a vonatkozó támogatási megállapodás vagy támogatási határozat keretében végrehajtott fellépés kezdő időpontjától elszámolhatónak minősülhetnek az azokban meghatározott feltételek szerint, feltéve, hogy az EGT Vegyes Bizottság 2021. […]-i XX/2021 határozata [e határozat] a fellépés vége előtt hatályba lép.”

               2. cikk

               Ez a határozat az azt követő napon lép hatályba, amikor az EGT-megállapodás 103. cikkének (1) bekezdésében előírt utolsó bejelentést megtették
                  3*.

               Ezt a határozatot 2021. január 1-től kell alkalmazni.

               3. cikk

               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

               Kelt Brüsszelben, […]-án/-én.

                  az EGT Vegyes Bizottság részéről

                  az elnök

                  […]

                  az EGT Vegyes Bizottság

                  titkárai

                     […]

                     (1)

                        HL L 170., 2021.5.12., 1. o.

                     (2)

                        HL L 189., 2021.5.28., 61. o.

                     (3)
                  *
                        [Alkotmányos követelmények fennállását nem jelezték.] [Alkotmányos követelmények fennállását jelezték.]


               EURÓPAI BIZOTTSÁG
            Brüsszel, 2021.8.11.
            COM(2021) 466 final
            2021/0260(NLE)
            Javaslat
            A TANÁCS HATÁROZATA
            az Európai Unió által az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban képviselendő álláspontról(Európai Szolidaritási Testület program)
            (EGT-vonatkozású szöveg)

               INDOKOLÁS

               1.A javaslat tárgya

               E javaslat tárgya az Unió által az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról szóló vegyes bizottsági határozat tervezett elfogadásával kapcsolatban képviselendő álláspont meghatározásáról szóló határozat

               2.A JAVASLAT HÁTTERE

               2.1.Az EGT-megállapodás

               Az Európai Gazdasági Térségről szóló megállapodás (a továbbiakban: EGT-megállapodás) egyenlő jogokat és kötelezettségeket biztosít a belső piacon az EGT polgárai és gazdasági szereplői részére. A megállapodás értelmében a négy alapszabadságra vonatkozó uniós jogszabályokat a 30 EGT-tagállam mindegyikében, vagyis az uniós tagállamokban, Norvégiában, Izlandon és Liechtensteinben alkalmazni kell. Ezenfelül az EGT-megállapodás olyan fontos területeken való együttműködésre is kiterjed, mint a kutatás és fejlesztés, az oktatás, a szociálpolitika, a környezetvédelem, a fogyasztóvédelem, az idegenforgalom és a kultúra, amelyek együttesen „kísérő és horizontális politikák” néven ismeretesek. A megállapodás 1994. január 1-jén hatályba lépett. Az Európai Unió a tagállamokkal együtt a megállapodás részes fele.

               2.2.Az EGT Vegyes Bizottság

               Az EGT-megállapodás kezeléséért az EGT Vegyes Bizottság felelős. A Vegyes Bizottság az EGT-megállapodás működésével kapcsolatos véleménycsere fóruma. Határozatait egyhangú döntéssel hozza meg. A Lisszaboni Szerződéssel összhangban az EU részéről az EGT-ügyek koordinációja az Európai Külügyi Szolgálat feladata.

               2.3.Az EGT Vegyes Bizottság tervezett jogi aktusa

               Az EGT Vegyes Bizottság várhatóan elfogadja az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról szóló EGT vegyes bizottsági határozatot (a továbbiakban: a tervezett jogi aktus).

               A tervezett jogi aktus célja az EGT-megállapodás szerződő felei közötti együttműködés kiterjesztése az EGT-tag EFTA-államoknak az Európai Védelmi Alapban való részvételére. Az Európai Szolidaritási Testület program létrehozásáról, valamint az (EU) 2018/1475 és a 375/2014/EU rendelet hatályon kívül helyezéséről szóló, 2021. május 20-i (EU) 2021/888 európai parlamenti és tanácsi rendeletet
                  1
                ezért bele kell foglalni az EGT-megállapodásba.

                  Mivel Norvégia nem fejezte ki érdeklődését az Európai Szolidaritási Testület programban való részvétel iránt, az EGT Vegyes Bizottság határozattervezete csak Liechtensteinre és Izlandra vonatkozik.

               Az uniós költségvetési politikával összhangban valamely uniós tevékenységben való részvétel csak akkor valósulhat meg, ha a megfelelő pénzügyi hozzájárulást befizették. A befizetésre mindazonáltal azt követően kerülhet sor, hogy elfogadták ezt a tanácsi határozatra irányuló tervezetet, valamint benyújtották az EGT-tag EFTA-államoknak az Európai Bizottság által meghatározott összegek befizetésére vonatkozó uniós felhívást.

               A 2021. január 1. és a vonatkozó befizetés közötti időszak áthidalása érdekében ezért a Vegyes Bizottság határozattervezetét 2021. január 1-jétől visszamenőleg is alkalmazni kell. A visszaható hatály nincs hatással az érintett személyek jogaira és kötelezettségeire, valamint tiszteletben tartja a jogos elvárások elvét.

               Az EGT-megállapodás 103. és 104. cikkének megfelelően a tervezett jogi aktus kötelező lesz a felekre nézve.

               3.Az Unió által képviselendő álláspont

               A Bizottság benyújtja az EGT Vegyes Bizottság határozattervezetét a Tanácsnak az Unió álláspontjaként történő elfogadásra. A Bizottság reményei szerint mihamarabb elő tudja terjeszteni a határozattervezetet az EGT Vegyes Bizottságban.

               Az EGT Vegyes Bizottság csatolt határozattervezetének tartalma és jellege esetében nem csupán a 2894/94/EK tanácsi rendelet 1. cikkének (3) bekezdése értelmében vett technikai kiigazításról van szó. Az Unió álláspontját ennélfogva a Tanács alakítja ki.

               4.Jogalap

               4.1.Eljárási jogalap

               4.1.1.Általános elvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, melyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  2
               .

               4.1.2.A jelen esetre történő alkalmazás

               Az EGT Vegyes Bizottságot megállapodás, nevezetesen az EGT-megállapodás hozta létre. Az EGT Vegyes Bizottság által elfogadandó jogi aktus joghatással bíró jogi aktus. Az EGT-megállapodás 103. és 104. cikkének megfelelően a tervezett jogi aktus a nemzetközi jog szerint kötelező érvényű lesz.

               A tervezett jogi aktus nem egészíti ki és nem módosítja a megállapodás intézményi keretét. Ezért a javasolt határozat eljárási jogalapja az EUMSZ 218. cikkének (9) bekezdése, összefüggésben az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikkének (3) bekezdésével.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.

               Valamely, egyidejűleg több cél elérésére irányuló vagy több elválaszthatatlan és egymáshoz viszonyítva nem járulékos jellegű összetevőt magában foglaló tervezett jogi aktus esetében az EUMSZ 218. cikkének (9) bekezdése szerinti határozat anyagi jogalapját kivételesen a különböző vonatkozó jogalapok fogják képezni.

               4.2.2.A jelen esetre történő alkalmazás

               A javasolt határozat anyagi jogalapjának meg kell egyeznie azon jogi aktus anyagi jogalapjával, amelyet az EGT-megállapodásba belefoglal.

               Az Európai Szolidaritási Testület program az „Oktatás, szakképzés, ifjúság és sport” és a „Humanitárius segítségnyújtás” címén alapul (az EUMSZ 165. cikkének (4) bekezdése, 166. cikkének (4) bekezdése és 214. cikkének (5) bekezdése).

               Ezért a javasolt határozat anyagi jogalapja a következő rendelkezésekből áll: Az EUMSZ 165. cikkének (4) bekezdése, 166. cikkének (4) bekezdése és 214. cikkének (5) bekezdése.

               4.3.Következtetés

               A javasolt határozat jogalapja az EUMSZ 165. cikkének (4) bekezdése, 166. cikkének (4) bekezdése és 214. cikkének (5) bekezdése, összefüggésben az EUMSZ 218. cikkének (9) bekezdésével és az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikkének (3) bekezdésével.

               5.Költségvetési vonzatok

                  Liechtensteinnek és Izlandnak pénzügyi hozzájárulást kell nyújtania az Unió költségvetéséhez. A pontos összeget e tanácsi határozatra irányuló tervezet elfogadását követően az EGT-megállapodás rendelkezéseivel összhangban határozzák meg.

               6.A tervezett jogi aktus kihirdetése

               Mivel az EGT Vegyes Bizottság jogi aktusa módosítani fogja az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvét, elfogadását követően helyénvaló kihirdetni az Európai Unió Hivatalos Lapjában.

               2021/0260 (NLE)

               Javaslat

               A TANÁCS HATÁROZATA

               az Európai Unió által az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban képviselendő álláspontról

                  (Európai Szolidaritási Testület program)

               (EGT-vonatkozású szöveg)

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 218. cikke (9) bekezdésével együtt értelmezett 165. cikke (4) bekezdésére, 166. cikke (4) bekezdésére és 214. cikke (5) bekezdésére,

               tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre
                  3
                és különösen annak 1. cikke (3) bekezdésére,

               tekintettel az Európai Bizottság javaslatára,

               mivel:

               (1)Az Európai Gazdasági Térségről szóló megállapodás
                  4
                (a továbbiakban: az EGT-megállapodás) 1994. január 1-jén hatályba lépett.

               (2)Az EGT-megállapodás 98. cikke szerint az EGT Vegyes Bizottság határozhat – többek között – az EGT-megállapodás 31. jegyzőkönyvének módosításáról, amely rendelkezéseket tartalmaz az egyes, a négy alapszabadságon kívül eső területeken folytatott együttműködésre vonatkozóan.

               (3)Az (EU) 2021/888 európai parlamenti és tanácsi rendeletet
                  5
                bele kell foglalni az EGT-megállapodásba.

               (4)Az EGT-megállapodás (egyes, a négy alapszabadságon kívül eső területeken folytatott együttműködésről szóló) 31. jegyzőkönyvét ezért ennek megfelelően módosítani kell.

               (5)Az Unió által az EGT Vegyes Bizottságban képviselendő álláspontnak ezért az e határozat mellékletében foglalt EGT vegyes bizottsági határozattervezeten kell alapulnia,

               ELFOGADTA EZT A HATÁROZATOT:

               1. cikk

               Az Unió által az EGT-megállapodás (egyes, a négy alapszabadságon kívül eső területeken folytatott együttműködésről szóló) 31. jegyzőkönyvének javasolt módosítására vonatkozóan az EGT Vegyes Bizottságban képviselendő álláspont az e határozathoz csatolt EGT vegyes bizottsági határozattervezeten alapul.

               2. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)

                        HL L 202., 2021.6.8., 32. o.

                     (2)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.

                     (3)

                        HL L 305., 1994.11.30., 6. o.

                     (4)

                        HL L 1., 1994.1.3., 3. o.

                     (5)

                        Az Európai Parlament és a Tanács (EU) 2021/888 rendelete (2021. május 20.) az Európai Szolidaritási Testület program létrehozásáról, valamint az (EU) 2018/1475 és a 375/2014/EU rendelet hatályon kívül helyezéséről (HL L 202., 2021.6.8., 32. o.).

    ---documentbreak---

               EURÓPAI BIZOTTSÁG
            Brüsszel, 2021.8.11.
            COM(2021) 466 final
            MELLÉKLET
            a következőhöz:
            JavaslatA TANÁCS HATÁROZATA
            az Európai Unió által az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban képviselendő álláspontról (Európai Szolidaritási Testület program)

               MELLÉKLET

               AZ EGT VEGYES BIZOTTSÁG

               […] HATÁROZATA

               (XXX)

               az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról

               AZ EGT VEGYES BIZOTTSÁG,

               tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,

               mivel:

               (1)Helyénvaló kiterjeszteni az EGT-megállapodás szerződő felei közötti együttműködést az Európai Szolidaritási Testület program létrehozásáról, valamint az (EU) 2018/1475 és a 375/2014/EU rendelet hatályon kívül helyezéséről szóló, 2021. május 20-i (EU) 2021/888 európai parlamenti és tanácsi rendeletnek
                  1
                az EGT-megállapodásba foglalása érdekében.

               (2)Helyénvaló, hogy az EFTA-államok 2021. január 1-jétől kezdődően részt vegyenek az (EU) 2021/888 rendeletből eredő tevékenységekben, függetlenül attól, hogy ez a határozat mikor kerül elfogadásra, illetve függetlenül attól, hogy az e határozatra vonatkozó alkotmányos követelmények teljesítéséről – ha van ilyen – 2021. július 10-ét követően érkezett-e értesítés.

               (3)Az EFTA-államokban letelepedett jogalanyoknak jogosultnak kell lenniük az e határozat hatálybalépése előtt megkezdett tevékenységekben való részvételre. Az olyan tevékenységekkel kapcsolatban felmerült költségek, amelyeknek végrehajtása 2021. január 1-jét követően kezdődik, ugyanazon feltételek mellett minősülhetnek elszámolhatónak, mint amelyek az uniós tagállamokban letelepedett jogalanyoknál felmerült költségekre alkalmazandók, feltéve, hogy e határozat az érintett fellépés vége előtt hatályba lép.

               (4)Az EFTA-államok és intézményeik, vállalkozásaik, szervezeteik és állampolgáraik európai uniós programokban való részvételének feltételeit az EGT-megállapodás és különösen annak 81. cikke határozza meg.

               (5)Az EGT-megállapodás 31. jegyzőkönyvét ezért ennek megfelelően módosítani kell annak érdekében, hogy a kiterjesztett együttműködés 2021. január 1-jei kezdettel lehetővé váljon,

               ELFOGADTA EZT A HATÁROZATOT:

               1. cikk

               Az EGT-megállapodás 31. jegyzőkönyvének 4. cikke a következőképpen módosul:

               1.A (2q) bekezdést követően a szöveg a következő bekezdéssel egészül ki:

               „2r.Az EFTA-államok 2021. január 1-jei hatállyal részt vesznek a következő európai programban:

               –32021 R 0888: Az Európai Parlament és a Tanács (EU) 2021/888 rendelete (2021. május 20.) az Európai Szolidaritási Testület program létrehozásáról, valamint az (EU) 2018/1475 és a 375/2014/EU rendelet hatályon kívül helyezéséről (HL L 202., 2021.6.8., 32. o.).

               Az olyan tevékenységekkel kapcsolatban felmerült költségek, amelyek végrehajtása 2021. január 1-jét követően kezdődik, a vonatkozó támogatási megállapodás vagy támogatási határozat keretében végrehajtott fellépés kezdő időpontjától elszámolhatónak minősülhetnek az azokban meghatározott feltételek szerint, feltéve, hogy az EGT Vegyes Bizottság 2021. […]-i XX/2021 határozata [e határozat] a fellépés vége előtt hatályba lép.

               Norvégia mentesül a programban való részvétel és az e programhoz való pénzügyi hozzájárulás alól.”

               2.A (3) bekezdés szövegének helyébe a következő szöveg lép:

               „Az EFTA államok a megállapodás 82. cikke (1) bekezdésének a) pontja szerint pénzügyi hozzájárulást tesznek az (1), (2), (2a), (2b), (2c), (2d), (2e), (2f), (2 g), (2h), (2i), (2j), (2k), (2 l), (2 m), (2 n), (2 o), (2 p), (2 q) és (2r) bekezdésben említett programokhoz és fellépésekhez.”

               2. cikk

               Ez a határozat az azt követő napon lép hatályba, amikor az EGT-megállapodás 103. cikkének (1) bekezdésében előírt utolsó bejelentést megtették
                  2*.

               Ezt a határozatot 2021. január 1-jétől kell alkalmazni.

               3. cikk

               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

               Kelt Brüsszelben, -án/-én.

                  az EGT Vegyes Bizottság részéről

                  az elnök

                     […]

                  az EGT Vegyes Bizottság

                  titkárai

                     […]

                     (1)

                        HL L 202., 2021.6.8., 32. o.

                     (2)
                  *
                        [Alkotmányos követelmények fennállását nem jelezték.] [Alkotmányos követelmények fennállását jelezték.]